TULBURARE DE ADAPTARE Abordarea cognitiv-comportamentala a unui pacient cu tulburare de adaptare La baza formarii si mentinerii simptomelor si comportamentelor dezadaptative stau modelele de gandire negativa sau nerealista Psihoterapia cognitiv-comportamentala isi propune identificarea si restructurarea acestor modele cognitive, precum si validarea in practica a rezultatelor obtinute Principiul de baza al psihoterapiei cognitiv-comportamentale este cel conform caruia modurile in care individul se comporta sunt determinate de situatiile imediate si de felul in care subiectul le interpreteaza Cu alte cuvinte, nu evenimentele in sine ne creeaza probleme, ci modul in care noi ne raportam la ele Psihoterapia cognitiv-comportamentala, ca forma de psihoterapie scurta, este focalizata pe rezolvarea problemelor, cu rezultate evidente, centrate pe ameliorarea sau vindecarea unor simptome neuropsihice sau psihosomatice I Descrierea tulburarii Tulburarile de adaptare sunt stari de suferinta subiectiva si de afectare emotionala, interferand de obicei cu performantele si functionarea sociala, si luand nastere in perioada de adaptare la o schimbare semnificativa de viata, sau ca o consecinta a unui eveniment stresant de viata (incluzand prezenta sau posibilitatea unei boli fizice grave) Agentul de stres (stresorul) poate sa fi afectat integritatea retelei sociale a persoanei (pierderea unei fiinte dragi, experiente de separare) sau sistemul mai larg al valorilor sau suporturilor sociale (imigratie, statut de refugiat) Stresorul poate implica numai individul sau si grupul sau comunitar Predispozitia individuala sau vulnerabilitatea joaca un rol mai mare in riscul aparitiei sau in conturarea manifestarilor tulburarii de adaptare decat in celelalte stari din cadrul acestui grup, dar, cu toate acestea, se considera ca starea n-ar fi aparut fara stresor Manifestarile variaza si includ dispozitia depresiva, anxietatea, ingrijorarea sau o combinatie a acestora, un sentiment al incapacitatii de a face fata (coping), de a planifica (viitorul) sau de a continua situatia prezenta, precum si unele grade de afectare in performanta rutinei cotidiene Subiectul poate sa se simta predispus la comportamente dramatice sau explozii de violenta, dar acestea apar rar Totusi, tulburarile de conduita (de exemplu, comportamentul agresiv sau disocial) pot fi o trasatura asociata, mai ales la adolescenti Nici unul din simptome nu este insa suficient de sever sau de proeminent pentru a justifica un diagnostic specific prin el insusi Tulburarile de adaptare sunt asociate cu un risc crescut de tentative de suicid si de suicid complet, uz excesiv de o substanta si acuze somatice Tulburarea de adaptare a fost raportata si la indivizii cu tulburari mentale preexistente din esantioane selectate, cum ar fi copiii si adolescentii si pacientii chirurgicali si medicali generali Prezenta unei tulburari de adaptare poate complica evolutia maladiei la indivizii care au o conditie medicala generala (de exemplu, reduce complianta la regimul medical recomandat ori creste lungimea sederii in spital) La copii, fenomenele regresive cum sunt revenirea la udatul patului sau la vorbirea copilareasca, sau sugerea policelui, sunt o parte frecventa a modelului simptomatic Debutul apare de obicei pana intr-o luna de la aparitia evenimentului stresant sau schimbarii de viata, iar durata simptomelor nu depaseste de obicei 6 luni, cu exceptia reactiei depresive prelungite Daca simptomele persista in timp, diagnosticul trebuie schimbat in functie de tabloul clinic prezent Desi exista o anumita predispozitie sau vulnerabilitate in aparitia si manifestarea tulburarii de adaptare, ca stare de suferinta subiectiva si de afectare emotionala, ce interfereaza de obicei cu performantele si functionarea sociala, se considera ca aceasta nu s-ar fi declansat fara existenta unui stresor, eveniment de viata sau situatie stresanta De aceea, in demersul terapeutic pentru un pacient cu tulburare de adaptare, psihoterapeutul trebuie sa acorde un rol deosebit stresului si celorlalti factori implicati II Criteriile de diagnostic pentru tulburarile de adaptare (DSM IV) A Aparitia de simptome emotionale sau comportamentale ca raspuns la (un) stresor(i) identificabil(i) survenind in decurs de 3 luni de la debutul stresorului (stresorilor) B Aceste simptome sau comportamente sunt semnificative clinic, dupa cum este evidentiat de oricare dintre urmatoarele: 1 detresa marcata, care este in exces fata de ceea ce ar fi de asteptat de la expunerea la stresor; 2 deteriorare semnificativa in functionarea sociala sau profesionala (scolara) C Perturbarea in legatura cu stresul nu satisface criteriile pentru alta tulburare specifica de pe axa I si nu este doar o exacerbare a unei tulburari preexistente de pe axa I sau axa II D Simptomele nu reprezinta doliul III Subtipuri Daca criteriile pentru tulburarea de adaptare sunt satisfacute, forma clinica sau trasaturile predominante pot fi specificate astfel: a) Cu dispozitie depresiva - manifestarile predominante sunt simptome precum dispozitia depresiva, plansul sau sentimentele de disperare b) Cu anxietate - manifestarile predominante sunt simptome precum nervozitatea, preocuparea sau anxietatea ori, la copii, frica de separare de persoanele de atasament major c) Cu dispozitie mixta anxioasa si depresiva - manifestarea predominanta este o combinatie de depresie si anxietate d) Cu perturbare de conduita - manifestarea predominanta o constituie o perturbare de conduita in care exista violarea drepturilor altora ori a regulilor si normelor sociale majore corespunzatoare etatii (de exemplu, chiul, vandalism, condus neglijent, batai, neglijarea responsabilitatilor legale) e) Cu perturbare mixta de emotii si conduita - manifestarile predominante sunt atat simptome emotionale (de exemplu, depresie, anxietate), cat si o perturbare de conduita f) Nespecificata - reactii dezadaptative (de exemplu, acuze somatice, izolare sociala, inhibitie in activitatea profesionala sau scolara) la stresorii psihosociali, care nu sunt clasificabile ca subtipuri specifice de tulburare de adaptare IV Prezentare de caz - Tulburare de adaptare cu dispozitie mixta, anxioasa si depresiva Subiect: Vasile M , in varsta de 47 de ani, casatorit, fara copii, studii superioare, se prezinta la cabinet, din proprie initiativa, cu diagnosticul F 43 2 (tulburare de adaptare), stabilit de medicul psihiatru In luna mai a anului 2005, pacientul este avansat in functia de director executiv la firma la care lucra, din punct de vedere ierarhic fiind al treilea om in conducerea firmei Odata cu avansarea, Vasile a fost nevoit sa se mute in capitala, din orasul in care locuia impreuna cu sotia de 5 ani Sotia sa nu a putut sa-si urmeze sotul in Bucuresti datorita serviciului, fapt pentru care sotul, care primise si o locuinta de serviciu odata cu noua functie, venea acasa saptamanal sau chiar de doua ori pe saptamana, chiar daca uneori, in timpul saptamanii, doar pentru cateva ore Vasile M a primit cu entuziasm aceasta functie, pe care de altfel si-o dorea foarte mult si pentru care muncise si mai mult si a simtit ca munca sa a fost apreciata la justa valoare Mai mult decat atat, el a plecat hotarat sa puna in aplicare ideile sale marete privind prosperitatea firmei si sa rezolve multe din problemele cu care s-a confruntat de-a lungul anilor de cand lucra in firma, convins fiind ca numai de la acel nivel se puteau rezolva Despartirea de colegi, subalterni si colaboratori s-a realizat cu mare dificultate, Vasile regretand ca nu-si poate lua in capitala toata echipa cu care a lucrat Nu mica i-a fost surpriza cand, dupa cateva saptamani a constatat ca ceea ce a gasit la sediul central al firmei nu era nici pe departe asa cum isi imagina: oameni reci, distanti, dezinteresati, comozi, slab pregatiti, fara initiativa Toate proiectele, planurile pe care si le faurise le-a vazut naruindu-se inainte de a le putea sustine in fata conducerii Mai mult, colegii nu vedeau cu ochi buni numirea sa in functia de conducere la care de altfel fiecare aspira si nu au ezitat sa-i spuna in fata acest lucru sau sa-i "demonstreze prin comportamentul lor", sa-i "saboteze deciziile", sa-l "vorbeasca de rau sefilor" In acea perioada, framantat de ganduri, dorind "cu disperare" sa evite esecul, Vasile incepe sa aiba tulburari de somn (insomnii mixte), face abuz de tutun (ajungand sa fumeze trei pachete de tigari pe zi) si cafea, iar uneori chiar de alcool Relatiile interpersonale cu colegii se deteriorau tot mai mult, Vasile simtindu-se pe zi ce trecea tot mai ingandurat, abatut, trist Sotiei nu-i povesteste nimic din ceea ce se intampla cu el si-si rareste vizitele acasa pe motiv ca are foarte mult de lucru Pacientul acuza dureri somatice de tot felul, de la gastralgii si furnicaturi, pana la dureri toracice si senzatii de "gheara la inima", moment in care se interneaza la o sectie de cardiologie, crezand ca este vorba despre un preinfarct Abia atunci ii telefoneaza sotiei si o cheama la spital Rezultatele analizelor, inclusiv EKG, infirma diagnosticul de preinfarct, medicii specialisti concluzionand ca este vorba doar de stres si-i recomanda odihna si liniste Dupa o saptamana de concediu se intoarce la serviciu, dar atmosfera este aceeasi Pacientul devine tot mai nervos, tensionat, anxios, cu dispozitii depresive, manifesta iritabilitate, fatigabilitate, cefalee si acuze somatice La insistentele sotiei se interneaza intr-o sectie de psihiatrie, unde i se stabileste diagnosticul de "tulburare de adaptare" In spital, pacientul primeste tratament medicamentos, probabil antidepresive si anxiolitice, medicamente pe care pacientul nu le poate denumi Dupa externare si concediu medical se intoarce la serviciu, aparent vindecat Vasile recunoaste ca nu putea fi vorba despre randament in activitate Unii colegi sau sefi ii dadeau spre rezolvare sarcini simple, ceea ce l-a determinat sa "inteleaga" ca le era mila de el, in timp ce altii il priveau cu superioritate, "din postura omului sanatos" si-l intrebau, pe un ton zeflemitor: "Ati mai venit pe la munca, ca nu prea v-am vazut?" sau "dar puteti munci?" Datorita numeroaselor zile de absenta si a eficientei scazute, unii sefi i-au sugerat faptul ca ar fi mai bine sa paraseasca firma La prima intalnire, pacientul prezinta motivele pentru care cere "ajutor de specialitate", istoricul aparitiei tulburarii, intr-o maniera coerenta, concisa, acoperind in general intreaga istorie a problemei sale Pacientul incheiase tratamentul medicamentos prescris de medicul psihiatru la solicitarea sa, mentionand faptul ca nu doar oamenii din jurul sau sunt responsabili pentru problemele sale, ci si el, datorita unui dezechilibru intre expectatiile prea mari cu care a plecat sa-si preia functia si realitatea cu care s-a confruntat la sediul central al firmei, dar si modului neadecvat in care a reactionat la "respingerile colegilor", ceea ce l-a determinat sa solicite psihoterapie, in care, de altfel, isi pusese mari sperante Pacientul a fost informat ca terapeutul nu-i va rezolva problemele, ci il va ajuta sa le rezolve singur si chiar va invata sa faca fata pe viitor situatiilor stresante Scopul acestei intalniri a fost nu numai evaluarea pentru a stabili daca pacientul este potrivit pentru psihoterapie, ci si stabilirea relatiei psihoterapeutice, care s-a realizat aproape spontan, favorizata fiind si de dorinta de cooperare a pacientului I-am solicitat pacientului sa-mi confirme daca am inteles bine problemele prezentate, folosind tehnica reformularii, stabilind impreuna cu acesta lista de probleme - simptome si probleme de viata: + Simptome - comportamentale: tonus scazut al activitatii, tendinta de izolare - motivationale: lipsa interesului - afective: tristete, anxietate, rusine, vinovatie - cognitive: capacitate scazuta de concentrare, autocritica, ruminatii interioare - somatice: insomnii, cefalee + Lista de probleme - probleme practice: dificultati la serviciu - probleme interpersonale: dificultati de comunicare, relatii negative cu colegii (de respingere) - probleme intrapersonale: stima de sine scazuta In cadrul acestei intalniri au fost identificati stresorii care au declansat tulburarea de adaptare, s-au stabilit obiectivele generale ale psihoterapiei si au fost propuse cateva tehnici si strategii psihoterapeutice Agentul stresor important care a favorizat aparitia tulburarii de adaptare a fost schimbarea locului de munca, ceea ce a atras dupa sine schimbarea echipei de lucru, schimbarea domiciliului si separarea temporara de sotie Obiectivul general al psihoterapiei: rezolvarea psihologica a situatiei imediate, precum si ajutarea pacientului sa revina macar la nivelul de functionare pe care l-a avut inainte de instalarea tulburarii Obiective specifice: - identificarea si modificarea schemei cognitive care directioneaza organizarea si procesarea informatiilor, precum si interpretarea experientei de viata; - cunoasterea si modificarea modului de raportare a pacientului la ceilalti; - achizitionarea de abilitati de a face fata existentei ; - generarea unor alternative pentru gandurile negative automate, modalitati de a percepe realitatea si comportamentul Strategii si tehnici psihoterapeutice: - Tehnici cognitive: + precizarea sensului termenilor; + adresarea de intrebari cu caracter provocativ pentru verificarea gandurilor negative si a supozitiilor disfunctionale; + identificarea unor alternative si optiuni de viata; + imaginarea consecintelor; + transformarea unui eveniment negativ intr-un avantaj; + tehnica descoperirii dirijate; + provocarea si modificarea gandurilor negative disfunctionale - Tehnici comportamentale: + realizarea unor orare si programe; + monitorizarea activitatilor dupa indicatorii eficienta si placere; + jocul de rol; + tehnici de relaxare; + sarcinile pentru acasa TESTE De asemenea, pacientul a fost de acord sa i se administreze cateva teste, o parte la cabinet, iar o parte ca tema pentru acasa: - Chestionarul de stres bazat pe scala Holmes si Rahe; - Interviul - program pentru alcool Cage; - S A A S T - Testul de screening pentru alcool autoadministrat; - Testul Fargerstrom - dependenta de nicotina; - Scala Horn-Waingrow - motivatie pentru fumat; - ASQ - Chestionar pentru evaluarea anxietatii; - Scala de anxietate Hamilton; - Chestionar pentru comportamentul bolnavului - tulburari somatoforme si masurarea durerii si a fenomenelor asociate; - Scala de impact a situatiilor critice; Pe timpul interviului am parcurs si scala de depresie Hamilton Rezultatele evaluarii psihologice sunt prezentate in cele ce urmeaza Pacientul prezinta o criza medie de viata (270 de puncte la chestionarul de stres), sentimente de anxietate (ganduri irationale anxioase, simptome somatice ale anxietatii, desi nu exprima intreaga anxietate in comportament) cu dispozitie depresiva medie (tristete, deprimare, sentimente de singuratate) cu somatizare puternica a afectelor Pacientul afirma existenta tulburarii si este preocupat de simptome (dar nu prezinta tulburari fobice), fiind responsabil pentru sanatatea lui si nevoia de tratament De asemenea, nu neaga problemele din viata sa si nu are tendinta de a-i acuza pe altii de situatia in care se afla Se caracterizeaza prin sentimente de furie si neintelegeri personale si prezinta usoare dificultati de a-si exprima sentimentele Compenseaza prin consum de alcool (maxim 200 ml de alcool) si consum exagerat de tutun Scor Test Minim Mediu Maxim Chestionar de stres x Cage x SAAST x Fagerstrom x Horn-Waingrow Reducerea sentim neg x Placerea relaxarii x Stimulare x Dependen?a x Obi?nuin?a/automatism x Stimulare senzoriomotorie x Hamilton x ASQ Anxietate generala x Anxietate cognitiva x Anxietate somatica x Anxietate comportamentala x Hamilton Anxietate generala x Anxietate cognitiva x Anxietate somatica x Indice global x Impact situa?ii critice Intruziune x Negare / evitare x Tulburari somatoforme - evaluarea durerii ?i fenomenelor asociate Ipohondrie x Convingerea bolii x Acuze psihologice/ somatice x Tulburare afectiva x Negare x Iritabilitate x Inhibi?ie afectiva x Tot in cadrul acestei intalniri, impreuna cu pacientul am evaluat resursele pacientului - repertoriul de disponibilitati si abilitati pe care le are pentru a face fata situatiei dificile in care se afla -, respectiv sustinerea din partea sotiei, disponibilitatea, motivatia pentru schimbare, existenta unui echilibru intre factorii care au contribuit la instalarea tulburarii: pacientul insusi, ceilalti si mediul De comun acord cu pacientul s-a stabilit ca sedintele sa aiba loc de doua ori pe saptamana in zilele de marti si vineri, cat timp era in concediu medical (doua saptamani), iar apoi intalnirile sa aiba loc saptamanal (sambata), punandu-se accent pe participarea activa a pacientului si pe rolul deosebit al sarcinilor, temelor pentru acasa, astfel incat interventia psihoterapeutica sa nu depaseasca 10 sedinte Concluzionand ca nu prezinta nici un risc (ideatie suicidara, lipsa de speranta), pacientului i s-au trasat primele sarcini pentru acasa: - stabilirea unui program strict de munca, odihna, masa, plimbari, activitati realizate impreuna cu sotia sau singur cand aceasta nu era disponibila - trezirea interesului (cautarea de eustresuri); Ziua Ora Activitatea planificata Activitatea realizata - monitorizarea activitatilor si a dispozitiei intr-o agenda personala; Ziua Ora Activitatea Dispozi?ia Intensitatea (de la 0 la 100) - pacientul a fost incurajat sa reia legaturile cu vechii prieteni La sfarsitul intalnirii i-am cerut pacientului sa rezume ceea ce a inteles si sa spuna daca are ceva de obiectat Prima sedinta ?edinta a debutat cu discutarea chestionarelor completate la prima intalnire si a celor rezolvate ca tema pentru acasa si cu trecerea in revista a ceea ce s-a intamplat in viata pacientului de la prima intalnire Astfel am aflat ca Vasile a reusit sa isi planifice timpul si activitatile incat sa nu existe perioade de activitate intensa sau perioade lungi de inactivitate, de monotonie, plictiseala, dar motivatia acestuia a fost pentru "ca sa nu mai ma gandesc la ceea ce mi s-a intamplat" Activitatile au fost astfel planificate incat sa determine o dispozitie "placuta", in marea lor majoritate fiind de loisir, pacientul nereusind sa-si exprime clar starile afective traite in timpul desfasurarii unei activitati Pacientul a relatat ca nu a luat legatura, nici macar telefonic, cu prietenii sai Intrebat fiind care au fost motivele pentru care nu a facut acest lucru, Vasile a raspuns: " de rusine Nici macar colegii nu i-am sunat Vor crede ca sunt incompetent si si-au pus atatea sperante in mine " Din discutia cu pacientul a reiesit si o usoara neincredere in sine "nu stiu daca voi putea vreodata sa dau ochii cu ei "(fostii colegi) Vasile s-a plans si de faptul ca noaptea are somnul agitat si nu reuseste sa se odihneasca, iar daca se trezeste se chinuie sa adoarma, deranjandu-si sotia L-am rugat pe pacient sa propuna o tema asupra careia sa lucram sedinta a continuat in directia identificarii starilor emotionale pe care pacientul le-a simtit cu fiecare activitate desfasurata Am aflat astfel ca o plimbare prin oras ii creeaza o stare anxioasa, "de neliniste la gandul ca m-as putea intalni cu vreun cunoscut", activitatile casnice il obosesc, s-a simtit frustrat atunci cand a mers sa plateasca factura de gaz si calculatoarele s-au blocat cand mai era doar o persoana inaintea sa la rand sau trist, singur cand sotia a fost nevoita sa lucreze peste program in seara cand aveau bilete la un spectacol de muzica populara Cu toate ca a cautat doar activitati care sa-i creeze o "stare de bine", pacientul nu a reusit sa se relaxeze, raspunsuri comportamentale anxioase sau depresive persistand inca Dupa analizarea impreuna cu pacientul a starilor emotionale care au insotit activitatile desfasurate de acesta, am scos in evidenta si gandurile negative automate, pe care le-am propus a fi tema sedintei viitoare ?edinta s-a incheiat cu o tehnica de relaxare, adaptata dupa ciclul inferior al antrenamentului autogen al lui Schultz (Anexa 12) si cu prezentarea temei pentru acasa: - monitorizarea activitatilor, starilor emotionale asociate si a gandurilor negative automate (scala de la 0 la 100 a fost propusa de pacient); Descrieti sirul ideilor, gandurilor, amintirilor pe care vi le produce emotia neplacuta Notati gandurile automate care preceda, insotesc sau urmeaza dupa emotia respectiva Zi Ora Situa?ie Descrie?i evenimentul care a produs emo?ia neplacuta Descrie?i ?irul ideilor, gândurilor, amintirilor pe care vi le produce emo?ia neplacuta Emo?ie Preciza?i emo?ia Evalua?i intensitatea emo?iei(de la 0 la 100) Gânduri automate Nota?i gândurile automate care preced, înso?esc sau urmeaza emo?ia respectiva Evalua?i-va gradul de convingere în gândurile automate (de la 0 la 100) - exersarea relaxarii (relaxare musculara, respiratie profunda); - plimbari usoare seara, de 30 - 60 de minute, fara exercitii fizice obositoare, pentru un somn odihnitor, dormitorul foarte bine aerisit inainte de culcare, fara televizor in camera in care doarme, un ceai inainte de culcare (eventual de tei, fara mancare sau cafea), iar daca noaptea se trezeste, mai bine sa faca ceva prin casa decat sa se agite in pat (sa faca ordine printre lucruri, documente sau alte activitati care nu deranjeaza pe cei din jur - sotie, vecini- si pe care le amana de mai mult timp) ?edintele 2 - 3 - 4 - 5 Obiectivele sedintelor: - evidentierea distorsionarilor cognitive care stau la baza gandurilor negative si reprezinta indicatori ai modului in care actioneaza schemele cognitive distorsionate si generarea de noi optiuni in ceea ce priveste cognitiile, modul de percepere a realitatii si modelele de comportament; - intarirea EU-lui; - reducerea anxietatii si a starilor depresive ?edintele au inceput cu discutarea temelor pentru acasa, pacientul fiind incurajat pentru indeplinirea sarcinilor trasate Pentru distorsionarile cognitive surprinse, de genul "Vor crede ca sunt incompetent", " si-au pus atata speranta in mine nu sunt bun de nimic", pacientul a fost provocat sa aduca dovezi menite sa ateste ca afirmatiile sale sunt adevarate Nereusind sa ateste veridicitatea gandurilor sale negative, pacientul a tinut sa sublinieze caracterul nerealist al acestora si consecintele negative asupra comportamentului sau P - " Am vrut sa ma duc la librarie, dar m- am intors acasa inainte de a ajunge acolo, pentru ca m-am temut sa nu ma intalnesc cu cineva cunoscut T - Daca am inteles eu bine, dvs ati plecat sa va plimbati prin oras si ati vrut sa va cumparati o carte P - Nu neaparat sa cumpar Imi place foarte mult sa intru in librarii si sa rasfoiesc cartile nou-aparute Daca este ceva ce-mi place, cumpar T - Ce carti preferati sa cititi? Aveti autori preferati? P - Imi plac romanele clasice din literatura rusa si britanica, dar imi plac si Petre tutea, Liiceanu si mai ales Patapievici T - Ati spus ca nu ati intrat la librarie P - Nu, n-am mai ajuns T - Cat timp a durat plimbarea dvs ? P - Cred ca maxim 20 de minute T - Ce v-a determinat sa renuntati la ideea de a merge la librarie sau de a va continua plimbarea? P - Mi-a fost teama, desi daca ma gandesc bine, erau sanse de 1% sa ma intalnesc cu cineva cunoscut T - si ce credeti ca s-ar fi intamplat daca va intalneati cu cineva cunoscut? P - Cum puteam sa-i spun? T - Ce anume sa-i spuneti? P - De ce sunt acasa in acea perioada Imi era rusine sa-i spun ca sunt bolnav Eu nu pot sa mint si nu gaseam alt motiv pentru a-i explica ce caut in oras T - Credeti ca ar fi fost mai bine daca puteati sa mintiti? V-ati fi simtit mai linistit? P - Nu, nu cred T - Dvs v-ati prezentat la cabinet cu un diagnostic pus de medicul specialist P - Da Tulburare de adaptare T - Va este rusine cu acest diagnostic? P - Da T - Daca ati fi avut ulcer sau pneumonie sau orice altceva, v-ar fi fost rusine cu un astfel de diagnostic? P - Nu, categoric nu T - Exista un alt diagnostic de care v-ar fi rusine? P - In afara de unul legat de o problema psihica? Nu, nu T - Spuneti-mi, va rog, in opinia dvs cu ce difera un diagnostic psihiatric de unul din chirurgie, endocrinologie sau cardiologie? P - Acum, cand ma intrebati, realizez ca este vorba doar de un simplu diagnostic, o boala ca toate celelalte care, spre norocul meu, se poate trata " Pentru intarirea EU-lui, am folosit ca metoda principala antrenamentul autogen - ciclul inferior - pe care pacientul si l-a insusit si il utiliza zilnic acasa In cadrul acestuia i-au fost administrate pacientului sugestii cu caracter general de intarire a EU-lui: "Ma simt bine in propriul corp", "Simt o forta puternica in mine", "Elimin toata oboseala, toata tensiunea", precum si metafore terapeutice: " scapi de greutatea pe care o ai pe umeri" etc De asemenea, in cadrul relaxarii am folosit tehnica imaginarii consecintelor, prin care pacientul a fost provocat sa-si imagineze problemele si ingrijorarile, temerile sale Pacientului i s-a cerut sa-si imagineze o intalnire cu Florin, un fost coleg, pentru a infirma constructia verbala distorsionata "vor crede ca sunt incompetent" Vasile si-a imaginat discutia cu Florin pe doua directii: una in care Florin il intelegea si nu dezaproba comportamentul sau si cealalta in care Florin dezaproba faptul ca Vasile "a pus prea mult la suflet" comportamentul colegilor de la Bucuresti si mai ales grijile pe care si le facea in legatura cu ceea ce gandeau cunoscutii despre el In urma acestor exercitii de imaginare Vasile a sunat cativa cunoscuti si le-a cerut sa se intalneasca Astfel, Vasile a scapat de sentimentul de rusine si vinovatie fata de colegi si si-a recastigat increderea in sine, iar starile de anxietate si depresie s-au redus simtitor Pacientul a renuntat la a mai bea, doar cate un pahar de vin din cand in cand, impreuna cu sotia sau cu prietenii, iar numarul de tigari s-a redus de la trei pachete pe zi la maxim 15 tigari pe zi De asemenea, somnul nocturn a devenit foarte odihnitor, iar simptomele somatice au disparut Pacientul a primit ca sarcini pentru acasa sa-si evalueze activitatile cotidiene sub aspectul eficientei personale (pe o scala de la 0 la 10), precum si al placerii pe care acestea i-o produc (pe o scala de la 0 la 100), prioritare fiind activitatile care puteau reduce anxietatea si starile depresive, si sa respecte cu strictete planificarea activitatilor si monitorizarea gandurilor negative automate ?edinta a 6-a Pacientul se prezinta la aceasta sedinta revoltat de faptul ca sefii sai s-au hotarat sa-l dea afara de la serviciu pe motiv de incompetenta Daca la inceputul terapiei pacientul se caracteriza prin anxietate si depresie, rusine, vinovatie, ingrijorat de ceea ce gandeau altii despre el, acum Vasile era deranjat ca ceilalti il considerau incompetent, mai mult decat faptul ca isi pierdea serviciul Aceasta a fost si tema principala a sedintei psihoterapeutice, in care am folosit metoda transformarii unui eveniment negativ intr-un avantaj si tehnica rezolvarii problemelor: Definirea problemei: + problema - pierderea serviciului; + cauze - incompetenta, boala, rea-vointa; + consecinte - scaderea stimei de sine sau a celorlalti Inventarierea solutiilor posibile: + sa-l roage pe director sa-i mai acorde o sansa pentru ramanerea in functie; + desfacerea contractului de munca; + demisie; Evaluarea solutiilor (au fost evaluate fiecare solutie in parte, in functie de avantaje si dezavantaje, consecinte pe termen scurt si lung, pentru sine si pentru cei familie, implicatii concrete) Luarea unei decizii - Vasile a hotarat sa-si dea demisia Vasile urma sa puna in aplicare, ultimele doua etape ale rezolvarii problemei: Executarea deciziei - precizarea sarcinilor legate de aplicarea deciziilor si fixarea unui planning Evaluarea rezultatelor - evaluarea rezultatelor actiunii, in functie de obiectivele vizate si de problema definita in prealabil Ca tema pentru acasa pacientul a primit sarcina de a intocmi o lista cu proiectele pentru viitor, in functie de prioritati ?edinta a 7-a sedinta s-a axat pe discutarea deciziei pacientului de a renunta la serviciu si a listei de proiecte si prioritati, precum si a starilor afective ce insotesc aceste proiecte De asemenea, prin discutiile purtate am explorat posibilele evenimente de viata, ale caror ganduri asociate i-ar fi putut destructura increderea in sine sau in ceilalti Prioritate Proiect I Cerere de ordonan?a II Reântregirea familiei III Petrecerea timpului alaturi de so?ie IV Reluarea legaturilor cu prietenii V Excursii, drume?ii, teatru, cinematograf etc VI Bani de ordonan?a VII Construirea unei case VIII Adop?ia unui copil ?edinta a 8-a si a 9-a Ultimele sedinte au avut drept obiectiv prevenirea recaderilor, pentru ca pacientul sa nu revina la modelele de comportament care au determinat interventia psihoterapeutica S-a lucrat la formarea unor noi abilitati de a face fata stresului si la exersarea vechilor abilitati si deprinderi, folosind jocul de rol si tehnica imageriei dirijate (i s-a cerut pacientului sa-si imagineze ca rezolva cu succes o anumita situatie stresanta), pacientul fiind incurajat sa pastreze achizitiile dobandite, subliniindu-se succesele sale trecute sau viitoare ?edinta a 10-a In cadrul ultimei intalniri am realizat o trecere in revista a tuturor sedintelor de psihoterapie, am discutat despre abilitatile si deprinderilor pe care Vasile le are formate si dezvoltate armonios pentru a face fata pe viitor situatiilor problematice, dar mai ales pentru a anticipa si a aprecia in mod corect, realist un pericol, o situatie stresanta De asemenea, am discutat despre eficienta psihoterapiei, raportul dintre asteptarile initiale ale lui Vasile legate de procesul psihoterapeutic si succesul terapiei si despre detaliile relatiei psihoterapeutice In incheiere Vasile a primit asigurarea ca, ori de cate ori va avea nevoie de ajutor, i-l voi acorda cu placere, mentionand ca din cat am reusit sa-l cunosc in cele 2 luni nu cred ca va fi nevoie, dar sa nu ezite sa apeleze la psihoterapie, chiar si pentru cresterea performantelor proprii, iar eu am obtinut promisiunea ca ma va tine la curent cu "reusitele sale" Ceea ce s-a si intamplat, Vasile fiind in prezent in cautarea unui teren pentru construirea casei 14 